Αρακάς με τυρί
Μια συνταγή για αρακά με Ανατολίτικες και πικάντικες νότες που ισορροπούν με την προσθήκη της μυζήθρας και το αποτέλεσμα είναι φανταστικό.
450 γρ. τυρί πανίρ ή φρέσκια ανάλατη µυζήθρα, σε κύβους 2,5 εκ., 3 κουτ. σούπας βούτυρο γάλακτος (πωλείται σε βάζα), 100 γρ. κρεµµύδι, σε µέτρια καρέ, 400 γρ. αρακάς, 1 κουτ. γλυκού ζάχαρη, 1 κοµµάτι τζίντζερ 5 εκ., σε ξύσµα, 2-3 πράσινες πιπεριές τσίλι, ψιλο-κοµµένες, 2 φρέσκα κρεµµυδάκια, ψιλοκοµµένα, 1 κουτ. γλυκού γκαράµ µασάλα (φτιάχνουµε µόνοι µας ή αγοράζουµε έτοιµο από µεγάλα σούπερ µάρκετ και µπαχαράδικα), 2 κουτ. σούπας φύλλα κόλιανδρου ή µαϊντανού, ψιλοκοµµένα, αλάτι
Για τον αρακά με τυρί, ζεσταίνουµε το βούτυρο σε ένα τηγάνι και τηγανίζουµε προσεκτικά το τυρί για 3-4 λεπτά ή µέχρι να ροδίσει από όλες τις πλευρές. Το βγάζουµε από το τηγάνι.Σοτάρουµε ελαφρά το κρεµµύδι στο ίδιο βούτυρο για 3-4 λεπτά ή µέχρι να µαλακώσει και να χρυσίσει ελαφρά. Το βάζουµε στην άκρη. Προσθέτουµε 100 ml ζεστό νερό και αλάτι στο βούτυρο και σιγοβράζουµε για 1 λεπτό. Προσθέτουµε τον αρακά και τη ζάχαρη, σκεπάζουµε και µαγειρεύουµε για 5-6 λεπτά ή µέχρι σχεδόν να µαγειρευτεί ο αρακάς.Προσθέτουµε το τηγανητό κρεµµύδι, το τυρί, το τζίντζερ, το τσίλι και το φρέσκο κρεµµυδάκι, και µαγειρεύουµε για 2-3 λεπτά. Προσθέτουµε το γκαράµ µασάλα και τα φύλλα κόλιανδρου. Αλατίζουµε τον αρακά με τυρί και σερβίρουµε.
Αρακάς,Πιπεριές,Τυρί